Správa zo zahraničnej pracovnej cesty
1.	Účastník ZPC
Meno a priezvisko: 			MUDr. Ľubomír Gulán 		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 	odborný pracovník pre vzdelávanie, 
vedúci oddelenia prevencie a testovania
2.	Zahraničná pracovná cesta
Štát:					Francúzsko	
Mesto:					Paríž 
Dátum:				23. – 24. 1. 2019
Prijímajúca organizácia:	Rada Európy
Účel cesty:	účasť na stretnutí pracovnej skupiny Rady Európy – T-DO Edu
Spôsob financovania:	ZPC bola financovaná z rozpočtu SADA
3.	Rámcový program pobytu
Dátum/čas:	23. január 2019, 10:00-18:00
	24. január 2019,  09:00-17:30

Navštívená organizácia:	Rada Európy
Kontaktovaní partneri: 	-

Kontaktné adresy:			-

4.	Stručný priebeh rokovaní
	
Rokovanie otvorila Lucie Attard, kde na začiatku programu boli predstavení noví členovia pracovnej skupiny. Potom sa podľa programu slova ujala Liene Kozlovska, ktorá oboznámila účastníkov so situáciou v Rade Európy a to konkrétne skresaním finančného rozpočtu na organizáciu stretnutí a tiež prepustenie viacerých zamestnancov kvôli nedostatku peňazí.

V ďalšom bode programu bola predstavený modelový príklad spolupráce medzi FINCIS a národnými športovými zväzmi. Najväčšou výzvou, bolo vyhodnotenie, ktoré sa uskutočnilo v roku 2016. Dotazník pozostával z 19 otázok a survey bol nastavený na 3 úrovne. Každý národný športový zväz musí mať osobu zodpovednú za vzdelávanie v oblasti antidopingu. Proces bol nastavený v roku 2015 a teraz po troch rokoch bolo urobené štatistické spracovanie odpovedí. Výsledky sú zverejnené na webových stránkach ako Agentúry tak aj športových zväzov.

Potom Litva a Lotyšsko informovali o priebehu a dopadoch návštevy expertov kvôli nastaveniu. Systém je nastavený veľmi podobne vo väčšine krajín a Agentúry si uvedomujú, že vzdelávane športovcov a podporného tímu nemôže byť iba ich úlohou, pretože sa to z praktického a časového hľadiska nedá zvládnuť. V krajinách, kde šport patrí pod ministerstvo a športové zväzy dostávajú finančnú podporu zo strany štátu je povinnosťou národných športových zväzov poskytnúť alebo iným spôsobom zabezpečiť vzdelávanie svojich členov pod sankciou straty schopnosti byť prijímateľom verejných zdrojov.

Ruská federácia zaviedla akreditačný proces v spolupráci s univerzitami. Zároveň okrem programov pre športovcov a trénerov zaviedli aj program pre rodičov.

Malta zaškolila 9 education officers, ktorých úlohou je vzdelávanie v rámci športových zväzov a zároveň vyučovať žiakov v školách. V súčasnosti majú kontrakt vykonať každý minimálne 2 hodiny týždenne u 14-ročných žiakov.

ISEI – Medzinárodná norma pre vzdelávanie - verejné konzultácie obsahovali 143 komentárov, 64 strán textu od 26 organizácií. Svetová konferencia, ktorá sa konala na jeseň 2018 bola veľkým prínosom pri úpravách tohto dokumentu. Hlavným cieľom je zamerať sa špecificky na signatárov a zjednodušiť jazyk používaný v norme aby bol štandardizovaný. Zároveň treba posúdiť vplyv normy na pripravovaný Kódex. Zaviedli sa kľúčové princípy smerom k športovcom, ktorí by mali byť centrom záujmu. 

Medzinárodné federácie už nebudú povinné vykonávať vzdelávacie aktivity na podujatiach, športovci by mali byť poučení ešte skôr ako sa na podujatie dostanú. Povinnosť vzdelávania športovcov by mala byť na národných zväzoch, ktoré toto môžu zabezpečiť cez NADO.

CODE 2021- Účastníkom bola poskytnutá upravená verzia Svetového antidopingového kódexu, ktorá bola vo verzii „redline“ so zvýraznenými zmenami po 2. kole konzultácií signatármi.

Na začiatku druhého dňa sa skupina zamerala na článok 6.1 europen convention a prebehla diskusia, či definícia v konvencii po doporučeniach rady EU je dostatočná. Potom sa v pracovných skupinách spracovával dotazník, ktorý bol vytvorený počas svetovej konferencie a k jednotlivý bodom sa priraďovala priorita.

V ďalšíchj skupinových sekciách boli prebraté témy pripravovaných Olympijských hier v Tokiu, interdisciplinárna národná spolupráca medzi jednotlivými štátnymi aj súkromnými organizáciami, spôsoby hodnotenia vzdelávacích programov a spôsoby akými sa dá budovať personálne zabezpečenie edukačných aktivít.
5.	Odporúčané závery

Slovenská republika ako jeden zo signatárov Charty proti dopingu a tiež Kodaňskej deklarácie je týmito medzinárodnými zmluvami viazaná dodržiavať antidopingové pravidlá a prijímať legislatívne opatrenia na podporu boja proti dopingu. Vzhľadom na rozsah pôsobnosti táto činnosť už nie je v iba kompetencii národných agentúr, ale bude vyžadovaná aktívna participácia všetkých národných zväzov, olympijského aj paralympijského výboru a tiež štátu ako garanta týchto aktivít.   
6.	Prehľad prinesenej dokumentácie a miesto jej uloženia
-
7.	Osobitne vyhodnotený očakávaný prínos ZPC

	Účasť na stretnutí pracovnej skupiny Rady Európy T-Do Edu je potrebná zo strany všetkých signatárov vzhľadom na pripravovanú novú medzinárodnú normu a tiež Svetový antidopingový kódex, ktoré vstúpia do platnosti 1. Januára 2021 a všetky krajiny, ktoré podpísali deklaráciu a chcú byť v súlade so svetovým antidopingovým programom, budú musieť plniť stanovené kritériá a pripraviť aj legislatívne zmeny s týmto súvisiace.		
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracoval: 					MUDr. Ľubomír Gulán
						Prevencia a testovanie

Správu schválil: 					Mgr. Žaneta Csáderová, PhD.
							riaditeľka SADA